wickkiey/tamil-wikipedia-markdown huggingface dataset:
# கொண்டை ஆள்காட்டி


**கொண்டை ஆள்காட்டி** (*வானிலெசு வானிலெசு-Vanellus vanellus*) என்பது ஐரோப்பாவின் மையப்பகுதி தொடங்கி கிழக்கே மங்கோலியா வழியாக வட சீனா வரையிலுள்ள பகுதிகளில் இனப்பெருக்கம் செய்யும் ஒரு பறவை. குளிர்காலத்தில் இவை மேற்கு ஐரோப்பா, கிழக்கு அட்லாண்டிக் தீவுகள், வட ஆப்பிரிக்கப் பகுதிகள், பாக்கித்தான், வட இந்தியா, நேப்பாளம், பூட்டான் தென்கிழக்கு சீனா, கொரியா, தென் ஜப்பான் உள்ளிட்ட இடங்களுக்கு வலசை செல்கின்றன. செம்பட்டியலில் இவை அச்சுறு நிலையை அண்மித்த இனம் என்று வகைப்படுத்தப் பட்டுள்ளன.  

## தேசியப் பறவை
தொப்பியில் கொண்டை ஆள்காட்டி இறகு]]  
1990ஆம் ஆண்டில் அயர்லாந்து வனவிலங்கு பாதுகாப்புக் குழுவினால் கொண்டை ஆள்காட்டி அயர்லாந்து குடியரசின் தேசியப் பறவையாக அறிவிக்கப்பட்டது. ஐரிய மொழியில் இது ”பிலிபின்”, "லிட்டில் பிலிப்" என்று அழைக்கப்படுகிறது. இது எசுப்பானியாவின் இரண்டாம் பிலிப்பினைக் (அயர்லாந்து மன்னர் 1554-58) குறிப்பதாகவும், பிலிப்பு, கொண்டை ஆள்காட்டியின் இறகினை தொப்பியில் அணிந்திருந்தாக கூறப்படுகிறது.
# ஐரோவாசியா சிப்பிபிடிப்பான்



**ஐரோவாசியா சிப்பிபிடிப்பான்** (*Eurasian oystercatcher*) இப்பறவை மேற்கு ஐரோப்பா, மத்திய ஈரோசியா, காமகட்சா, கொரியாவின் மேற்கு கடற்கரைப்பகுதி, சீனா போன்ற இடங்களின் காணப்படும் பறவையாகும். இப்பறவை டென்மார்க் நாட்டின் ஆட்சிக்கு உடபட்ட பரோசியா தீவின் தேசியப் பறவையாகும்.  
உள்ள ஓர் இடத்தில் காணப்படும் பறவை]]  

## தோற்றம்
நீளமான சிவந்த அலகுடன், சிவப்பு கண்ணுடன் காணப்படுகிறது. இதன் தலை முதல் கழுத்துப் பகுதி வரை கருப்பு முடிகொண்டு காணப்படுகிறது. நீளமான கால் சிகப்பு நிறத்துடன் உள்ளது.  

## படக்காட்சி
# சிகப்பு கணு


சிகப்பு கணு பறவை  

**சிகப்பு கணு** (*red knot*) இது ஒரு சிறிய வகையான பறையாகும். ஆனாலும் இவற்றில் 6 இனங்கள் காணப்படுகின்றன. பொதுவாக பனிப்பிரதேசங்களான ஐரோப்பா, ரஷ்யாவிற்கு உட்பட்ட ஆர்டிக் போன்ற இடங்களின் காணப்படுகிறது. இவை கணுக்காலிகள், லார்வா, போன்ற பூச்சிகளை உட்கொள்கிறது. பப்புவா நியூ கினியா, ஆஸ்திரேலியா, ஐரோப்பா, நியூசிலாந்து போன்ற இடங்களிலும் பரவிக்காணப்படுகிறது. இவை கூட்டம் கூட்டமாகக் காணப்படும்போது இனப்பெருக்கம் செய்வதில்லை. இப்பறவை இந்தியப் பகுதியைப் பூர்வீகமாக கொண்டதாகும். ஆனால் இந்தியாவில் இப்பறவை பெருவாரியாக அழிக்கப்பட்டு வருகிறது என்று பறவைகள் பாதுகாப்பு சங்கம் கூறுகிறது.
# பட்டைவால் மூக்கன்



**பட்டைவால் மூக்கன்** (*Bar-tailed godwit*) என்பது உள்ளான் குடும்பத்தைச் சார்ந்த ஒரு பறவை ஆகும். உலகில் உள்ள பறவைகளிலேயே நீண்ட தூரத்திற்கு எங்கும் ஓய்வெடுக்காமல் பறக்கும் தன்மைகொண்டதாக இப்பறவை உள்ளது. இப்பறவை ஆர்க்டிக் பகுதியில் முட்டையிட்டு இனவிருத்தி செய்கிறது. குளிர்காலத்தில் வலசை போகும் இவை ஆஸ்திரேலியா நியூசிலாந்து போன்ற நாடுகளின் கடற்கரை ஓரத்திலும் காணமுடிகிறது.  

இப்பறவை ஈரமான தரை விரிப்பிலும் தாவரங்களுக்கு அருகிலும் முட்டையிடுகிறது. தாவரங்களில் காணப்படும் சிறு பூச்சிகள், நீர்த்தாவரங்கள், ஒட்டு மீன்கள் போன்றவற்றை உட்கொள்கிறது.
# வளைமூக்கு உள்ளான்



**வளைமூக்கு உள்ளான்** (*Curlew sandpiper*) என்பது ஆர்க்டிக் சைபீரியாவின் தூந்திரத்தில் இனப்பெருக்கம் செய்யும் ஒரு சிறிய உள்ளான் ஆகும். இது உலகில் பல பகுதிகளிலுக்கு வலசை போகிறது. இவை குளிர்காலத்தில் முக்கியமாக ஆப்பிரிக்கா, தென்கிழக்கு ஆசியா, ஆத்திரேலியா, நியூசிலாந்து போன்ற இடங்களுக்கு வலசை போகிறது. மேலும் வட அமெரிக்காவிலும் இப்பறவைக் காணமுடிகிறது.  

## விளக்கம்

சிறிய பறவையான இது குளிர்காலத்தில் பெரும்பாலும் தோற்றத்தில் டன்லின் உள்ளானை ஒத்திருக்கும். ஆனால் அதைவிட சற்று பெரியதான தோன்ற்றம, நீண்ட கீழ்-வளைந்த அலகு, நீண்ட கழுத்து, கால்கள் மற்றும் வெள்ளை பிட்டம் ஆகியவற்றைக் கொண்டிருப்பதில் வேறுபடுகின்றன. கோடைக் காலத்தில் இதன் தோற்றம் டன்லின் உள்ளானில் இருந்து பெரிதும் மாறுபட்டிருக்கும். இப்பறவை 18–23 செமீ (7.1–9.1 அங்குலம்) நீளமும், 44-117 கிராம் எடையும், 38–41 செமீ (15–16 அங்குலம்) இறக்கை அகலமும் கொண்டிருக்கும். இனப்பெருக்க காலத்தில் முதிர்ந்த பறவைகளின் மேல் பகுதி அடர் சாம்பல் நிறத்திலும், அடிப்பகுதி செங்கல்-சிவப்பு நிறத்திலும் காணப்படும். குளிர்காலத்தில், இந்த பறவையின் மேல் பகுதி வெளிர் சாம்பல் நிறத்திலும், அடிப்பகுதி வெள்ளையாகவும், கண்களின் மேற்பகுதியில் வெள்ளை புருவமும் காணப்படும்.  

## பரவலும் வாழ்விடமும்
வளைமூக்கு உள்ளான் சைபீரியன் ஆர்க்டிக்கில் யமல் தீபகற்பத்திலிருந்து கொலியுச்சின் விரிகுடா வரை இனப்பெருக்கம் செய்கிறது.  

## இனப்பெருக்கம்
இவை சூன் முதல் ஆகத்து இறுதி வரை இனப்பெருக்கம் செய்கின்றன. இனப்பெருக்க காலங்களில் ஆண் பறவை பெண் பறவையைக் கவர வானில் வட்டமிட்டு பல வித்தைகள் காட்டுகிறது. இவை சதுப்பு நிலம் அல்லது குளத்தின் விளிம்பில் அல்லது தூந்திரத்தின் உலர்ந்த திட்டுகளி கூடு அமைக்கிறது. சராசரியாக 3.8 முட்டைகளை இடும். முட்டைகள் பெண் பறவையால் அடைகாக்கப்பட்டு 19-20 நாட்களில் குஞ்சு பொரிக்கின்றது. குஞ்சுகளை பெண் பறவை 14-16 நாட்கள் பராமரிக்கிறது.
# இசுடிம்பலீயன் பறவைகள்



**இசுடிம்பலீயன் பறவைகள்** என்பவை கிரேக்கத் தொன்மவியலில் காணப்பட்டு வந்த பறவைகளின் கூட்டம் ஆகும். இசுடிம்பலீயா எனும் ஏரி அல்லது சதுப்புநிலத்தின் அருகில் உள்ள மரங்களில் இவை வாழ்ந்து வந்தன. இவை ஆயிரக்கணக்காக கூட்டம் கூட்டமாக வாழ்ந்து வந்தன. இவை மனிதர்களையும் உண்ணக்கூடிய மிகவும் கொடிய பறவைகளாகக் கூறப்பட்டுள்ளது. இவற்றின் அலகு வெண்கலத்தினாலும் இறகுகள் பலம் வாய்ந்த உலோகத்தினாலும் செய்யப்பட்டது என நம்பப்படுகிறது..  

## தொன்மவியல்
எர்க்குலிசின் பன்னிரு வேலைகளில் ஆறாவதாக அவனுக்குக் கொடுக்கபட்ட வேலை மிகக் கொடிய இசுடிம்பலீயன் பறவைகள் கொல்வது அல்லது விரட்டி அடிப்பது என்பதாகும்.  

### எர்க்குலிசின் ஆறாம் வேலை
பறவைகள் வசித்து வந்த ஏரிப்பகுதியை எர்க்குலிசு வந்தடைந்தான். எந்தவித திட்டங்களோ முன்னேற்பாடுகளோ இன்றி வந்த அவனுக்கு ஏதெனா தெய்வம் தக்க தருணத்தில் வந்து உதவி செய்தாள். எர்க்குலிசிற்கு அவள் குரோடோலா எனப்படும் இரு பாரிய தட்டுக்களை வழங்கினாள். இவற்றை இரு கைகள் மூலம் தட்டுவதனால் பாரிய ஓசையை எழுப்ப முடியும். இத்தட்டுகள் ஆயுதக் கடவுளான எப்பெசுடசுவினால் செய்யப்பட்டவையாகும். அருகில் உள்ள மலையினில் ஏறிய எர்க்குலிசு அவ்விரு பாரியதடுக்களையும் தட்டி மரத்தில் இருந்த பறவைகளை வெளிவரச் செய்தான். பின்னர் ஐதராவின் விஷம் தோய்ந்த அம்புகள் மூலம் அப்பறவைகளைத் தாக்கினான். அவனது தாக்குதலை எதிர்கொள்ள முடியாத பறவைகள் சில அவ்விடத்தைவிட்டு பறந்து சென்றதுடன் பல்வேறு பறவைகள் இறந்தும் போயின.
# சோரியாங்குப்பம்


**சோரியாங்குப்பம்** (*Soriyankuppam*), என்பது இந்தியாவின் ஒன்றியப் பகுதியான, புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரியில் இருந்து சாவடி வழியாகப் பண்ருட்டி செல்லும் பாதையில் மாற்றுப்பாதையாக சோரியாங்குப்பம் சாலை பயன்படுகிறது. புதுச்சேரி மாவட்டத்தின், அயலகச் சிற்றூரான பாகூருக்கு தென்மேற்கு முனையில் இக்கிராமம் அமைந்துள்ளது.  

## பெயர்க்காரணம்
*"ஜோதிலிங்கக் குப்பம்* "என்பதே இவ்வூரின் தொடக்கக்காலப் பெயராகும். இங்குள்ள ஆலயத்தின் சிவலிங்கத்தின் பெயரால் இவ்வூர் இப்பெயர்ப் பெற்றிருக்கலாம் எனக் கருதப்படுகிறது. பின்னாட்களில் இப்பெயர் திரிந்தும், மருவியும் சோரியங்குப்பம் என்று அழைக்கப்படுகிறது.  

## எல்லைகள்
மேற்கில் தமிழ்நாட்டைச் சேர்ந்த இரண்டைராவிலாகம் கிராமம், வடக்கில் குருவிநத்தம் கிராமம், கிழக்கில் பரிக்கல்பட்டு கிராமம் மற்றும் தெற்கில் தென்பெண்ணை ஆறு ஆகியன சோரியாங்குப்பம் கிராமத்திற்கு புவியியல் எல்லைகளாக அமைந்துள்ளன.  

## சாலைப் போக்குவரத்து
சோரியாங்குப்பம் சாலை வழியாக பாகூருடன் இணைக்கப்பட்டுள்ளது. இவ்வொன்றியத்தின் தலைமை இடமான கடலூர் – பள்ளிநெல்லியனூர் பிரதான மாவட்டச்சாலை சோரியாங்குப்பம் வழியாகச் செல்கிறது. மேலும் புதுச்சேரி – சோரியாங்குப்பம் பேருந்துச்சாலை சோரியாங்குப்பத்தை நேரடியாக புதுச்சேரியுடன் இணைக்கிறது.  

## அரசியல்
புதுச்சேரி மக்களவைத் தொகுதிக்குட்பட்டும், பாகூர் சட்டமன்றத் தொகுதியின் ஒரு பகுதியாகவும் சோரியாங்குப்பம் கிராமம் இருக்கிறது.  

## படக்காட்சியகம்
# உசைன் சகீத் சுராவர்தி


**உசேன் சகீத் சுராவர்தி ** (*Huseyn Shaheed Suhrawardy*, <small>ஆங்கில உச்சரிப்பு: ɦusæŋ ʃɑid sɦuɾɑwɑɾdɪə</small>; ; ; 8 செப்டம்பர் 18925 திசம்பர் 1963) இருபதாம் நூற்றாண்டின் முற்பகுதியில் வாழ்ந்திருந்த வங்காள அரசியல்வாதி ஆவார். பிரித்தானியாவின் இந்தியப் பேரரசின் கடைசி வங்காள மாகாணப் பிரதமராக இருந்தவர். 1947இல் பாக்கித்தான் விடுதலை பெற்றதையடுத்து, சுராவர்தி கிழக்கு பாக்கித்தானின் மிகவும் புகழ்பெற்ற அரசியல்வாதியாக விளங்கினார். பாக்கித்தானின் ஐந்தாவது பிரதமராகவும் விளங்கினார்.  

பிரபலமான வங்காள முசுலிம் குடும்பத்தில் பிறந்த சுராவர்தி ஆக்சுபோர்டில் படித்து 1921இல் இந்தியா திரும்பியபின் சித்தரஞ்சன் தாசின் சுயாட்சிக் கட்சியில் இணைந்தார். 1930களில் பிரித்தானிய இந்தியாவின் பெரும் நகரங்களில் ஒன்றான கொல்கத்தாவின் மேயராகப் பணியாற்றினார். பின்னர் அகில இந்திய முசுலிம் லீக்கில் இணைந்தார்; 1940களில் இக்கட்சியின் சார்பில் வங்காள மாகாணத்தின் பிரதமராக பொறுப்பேற்றார். சரத் சந்திர போசுடன் இணைந்து 1947இல் வங்காளத்தைப் பிரிப்பதற்கு மாற்றாக ஐக்கிய வங்காளம் உருவாக்கப்பட கோரிக்கை வைத்தார். 1947இல் பாக்கித்தான் விடுதலை பெற்றபின்னர், கிழக்கு பாக்கித்தானின் முன்னணி அரசியல்வாதியானார். முசுலிம் லீக்கிலிருந்து விலகி 1952இல் புதியதாக உருவான இடதுசாரி அவாமி லீக்கில் இணைந்தார். ஏ. கே. பசுலுல் ஹக், மவுலானா பாஷானா போன்றோருடன் இணைந்து அனைத்து வங்காள ஐக்கிய முன்னணிக்குத் தலைமையேற்றார். 1954இல் நடந்த தேர்தலில் முசுலிம் லீக்கை தோற்கடித்து வெற்றி கண்டார்.  

1956இல் அவாமி லீக்கும் குடியரசுக் கட்சியும் இணைந்து பாக்கித்தானில் கூட்டணி அமைத்தனர். சுராவர்தி பாக்கித்தானின் பிரதமராகப் பொறுப்பேற்றார். தன்னுடைய ஆட்சியில் மின்சாரப் பற்றாக்குறை,கிழக்கு, மேற்கு பாக்கிதான்களிடையேயான பொருளியல் ஏற்றத்தாழ்வை அகற்றுதல், படைத்துறைகளை வலிமைப்படுத்துதல் ஆகியவற்றில் கவனம் செலுத்தினார். வழங்கல்பக்க பொருளியல், அணுவாற்றல் மற்றும் அணுமின் நிலையங்களைத் திட்டமிடுதல், பாக்கித்தான் படைத்துறையை சீரமைத்தல் ஆகியவற்றிற்கு முன்னுரிமை வழங்கினார். வெளிநாட்டு உறவில் ஐக்கிய அமெரிக்காவுடன் உத்திசார் உறவை வளர்த்துக் கொண்டார். தேசியமயமாக்கம், நிவாரணப் பங்கிடலில் அவரது கொள்கைகளால் பாதிப்படைந்த அரசு அலுவலர்களும் வணிக மக்களும் தந்த அழுத்தத்தால் அக்டோபர் 10, 1957இல் பதவி விலகினார். அயூப் கான் தலைமையிலான படையாட்சிக் குழுமம் பொதுவாழ்வில் அவரை தடை செய்தது. 1963 இல் சுராவர்தி லெபனானின் பெய்ரூத்தில் கடுமையான மாரடைப்பால் உயிரிழந்தார்.  

## மேற்சான்றுகள்
# போட்டியா வட்டம்

போட்டியா வட்டம் (இந்தி: पोथिया प्रखण्ड), இந்திய மாநிலமான பீகாரின் கிசன்கஞ்சு மாவட்டத்தில் உள்ள வட்டம்.  

## ஊர்கள்
இந்த வட்டத்தில் 22 ஊராட்சிகளும், 149 ஊர்களும் உள்ளன.  

## அரசியல்
இந்த வட்டம் கிசன்கஞ்சு சட்டமன்றத் தொகுதிக்கும், கிசன்கஞ்சு மக்களவைத் தொகுதிக்கும் உட்பட்டது.
# பொங்கு ஊற்று நீரகம்



**பொங்கு ஊற்று நீரகம்** அல்லது **ஆர்ட்டீசிய நீரகம்** (*artesian acquifier*) என்பது நேர்முறை அழுத்தத்துடன் கூடிய நீர்மம் கொண்ட பாறைப் படுகைகளாகும். அப்படிப்பட்ட நீரகத்தில் தோண்டப்பட்ட கிணறுகள் **பொங்கு ஊற்றுக் கிணறுகள்** (*artesian wells*). பொங்கு ஊற்றுக் கிணறு என்பது தரையிலிருந்து தானாகவே பீரிட்டெழுகிற நீருற்று ஆகும். தரைக்கடியில் சிக்கியிருக்கிற நிலத்தடி நீரே இவ்வாறு வெளிப்படுகிறது. பிரான்சில் உள்ள ஆர்ட்டாயிஸ் பிரதேசத்தில் இவ்வாறான ஓர் ஊற்று முதன்முதலாகக் கண்டுபிடிக்கப்பட்டது. 1126 ஆண்டு முதல் நிறைய பொங்கு ஊற்றுக் கிணறுகள் அங்கு தோண்டப்பட்டன. அதன் காரணமாக இவை ஆர்ட்டீசியன் ஊற்றுகள் எனப் பெயரிடப்பட்டுள்ளன.  

## தேவையான சூழ்நிலை
பொங்கு ஊற்றுகள் சில குறிப்பிட்ட சூழ்நிலைகளில் மட்டுமே உண்டாகும். தண்ணீர் புகாத கெட்டியான பாறைகளாலான இரண்டு அடுக்குகளுக்கு நடுவில் நுண்துளைகளுள்ள பாறைப்படலம் அல்லது மணல் இருக்க வேண்டும். இந்தப் படலம் எங்காவது ஓரிடத்தில் தரைமட்டத்தில் திறந்திருக்க வேண்டும். அங்கு பெய்யும் மழை நீர் இந்தப் படலத்தில் ஊறி நிறைய வேண்டும். அவ்வாறு சிக்கிக் கொண்ட நீர் இரண்டு கெட்டிப் பாறைப் படல அடுக்குகளுக்குள் சிறைப்பட்டிருக்கும். பொங்கு ஊற்றுக் கிணறு ஏற்படுகிற இடத்தை விட உயர்ந்த மட்டங்களில் இந்த நிலத்தடி நீர்மட்டம் அமைந்திருக்க வேண்டும். இது போன்ற சூழ்நிலையில் தாழ்வான ஓரிடத்தில் மேலாக உள்ள கடினப் பாறையில் சில அங்குல விட்டத்திற்குச் செங்குத்தாகத் துளையிட்டால் அந்தத் துளையிலிருந்து தண்ணீர் பீரிட்டெழுந்து வெளிப்படும்.  

1877 இல் இந்திய நிலப்பொதியியல் கழகம் டபிள்யூ. கிங்கின் தலைமையில் புதுச்சேரியைச் சுற்றியுள்ள பொங்கு ஊற்றுக் கிணறுகளை அளவை செய்தது. 1934இல் அன்றைய சென்னை மாகாணத்தில் தொழில் துறையின் சார்பில் தண்ணீர் தேவைக்காக நெய்வேலியில் பொங்கு ஊற்றுக் கிணறுகள் தோண்டப்பட்டன. உலகிலேயே ஆஸ்திரேலியாவில் அதிமான பொங்கு ஊற்றுக் கிணறுகள் காணப்படுகின்றன.
# காஞ்சிபுரம் செவ்வந்தீசர் கோயில்



**காஞ்சிபுரம் செவ்வந்தீசர் கோயில் (செவ்வந்தீசம்)** எனப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். மேலும், இது ஏகதள (ஒரு தளம்) விமான அமைப்புடைய செவ்வாய் பரிகார கோயிலாகும். இக்கோயில் பற்றிய குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளது.  

## இறைவர், வழிபட்டோர்
- இறைவர்: செவ்வந்தீசர்.
- வழிபட்டோர்: வாயு பகவான் (செவ்வாய்)

## தல வரலாறு
வாயு பகவான் சிவலிங்கப் பிரதிட்டை செய்து செவ்வந்தி மலர்கள் கொண்டு வழிபட்டு, நறுமணம் வாய்க்கப்பெற்றான் என்பது தல வரலாறு. ஆதலின் இது செவ்வந்தீச்சரம் என்றும் பெயர்பெற்றது.  

## தல பதிகம்
- **பாடல்**: (**செவ்வந்தீச்சரம்**)
::தென்புலத்தோர் கடன்செலுத்தில் அனையர் துறக்கஞ்  
:சென்றெய்தி, இன்புறுவார் அதன்கரைக்கண் இலிங்கம் அமைத்து  
::மருத்திறைவன், மென்பனிநீர் செவ்வந்தி வேரிச் செழும்பூப்  
:பலகொண்டு, வன்பகல வழிபட்டுக் கந்த வாகன் எனப் பெற்றான்.  

- **பொழிப்புரை**: (1)
::''பிதிரர்க்கு நீர்க்கடனாற்றில் முன்னோர் சுவர்க்கம் புக்கு இன்பமடைவர்.  
:''அத்தீர்த்தக் கரையில் சிவலிங்கம் நிறுவி வாயுதேவன் மெல்லிய பனி  
::''நீரையும் தேன் பொருந்திய செவ்வந்தியின் செவ்விய மலர்கள் பலவும்  
:''கொண்டு தீமை நீங்க வழிபாடு செய்து நறுமணத்தைச் சுமந்து வருவோன்  
::*எனப் பெற்றனன்.*  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் தென்மேற்குப் பகுதியில் அரக்கோணம் செல்லும் சாலையின் அருகே பஞ்சுப்பேட்டை பெரியதெருவில் உள்ள தமிழக அரசின் விதைப் பண்ணையின் உட்புற வளாகத்தில் இக்கோயில் உள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு திசையில், சுமார் 1 கிலோமீட்டர் தொலைவிலுள்ள காஞ்சி ஏகாம்பரநாதர் கோயிலின் தென்மேற்கில் சற்று தூரம் சென்றால் இக்கோயிலை அடையலாம்.
# வானொளிப்படவியல்

யின் படம். தகடுகள் 1987க்கும் 1991க்கும் இடையில் சாமுவேல் ஆசுச்சின் தொலைநோக்கியைப் பயன்படுத்தி எடுக்கப்பட்டது.]]  
**வானொளிப்படவியல்** (Astrophotography) என்பது, வானியல் பொருட்கள், இரவு வானின் பரந்த பரப்புக்கள் ஆகியவற்றின் படங்களைப் பதிவு செய்வதற்கான ஒரு சிறப்புவகை ஒளிப்படவியல் ஆகும். வானியல் பொருளொன்றின் (நிலவு) முதல் ஒளிப்படம் முதன் முதலாக 1840ல் எடுக்கப்பட்டது. ஆனாலும், 19 ஆம் நூற்றாண்டின் பிற்பகுதிவரை விபரமான வானொளிப்படங்களை எடுப்பதற்கான தொழில்நுட்ப வளர்ச்சிகள் ஏற்பட்டிருக்கவில்லை. நிலவு, சூரியன், கோள்கள் போன்ற வானியல் பொருட்களின் விபரங்களை ஒளிப்படங்களாகப் பதிவு செய்வதற்குப் புறம்பாக, வானொளிப்படவியல், மங்கலான விண்மீன்கள், விண்மீன் படலங்கள் (நெபுலாக்கள்), விண்மீன் கூட்டங்கள் போன்ற பொருட்களைப் படம் எடுப்பதற்கும் உதவுகின்றது. இது நீண்ட நேரத் திறந்தநிலை வசதி கொண்ட ஒளிப்படக் கருவிகள் மூலம் எடுக்கப்படுகின்றன.  

தொழில்முறை வானியல் ஆய்வுத் துறையில் ஒளிப்படவியல் புரட்சிகரமான மாற்றங்களை ஏற்படுத்தியுள்ளது. நீண்ட நேரத் திறந்தநிலைப் பதிவுகள் மூலம், வெறும் கண்களுக்குப் புலப்படாத இலட்சக்கணக்கான புதிய விண்மீன்களையும், நெபுலாக்களையும் பதிவுசெய்ய முடிந்தது. அளவில் பெரிதாகிக் கொண்டே சென்ற சிறப்பு ஒளியியல் தொலைநோக்கிகள் உருவாக்கப்பட்டன. இவை ஒளிப்படத் தகடுகளில் ஒளியைப் பெற்றுப் பதிவு செய்வதற்காக வடிவமைக்கப்பட்ட பெரிய ஒளிப்படக் கருவிகள் எனலாம். தொடக்ககால வானாய்விலும், விண்மீன் வகைப்படுத்தலிலும், நேரடி வானொளிப்படவியலுக்குப் பெரும் பங்கு இருந்தது. காலப்போக்கில், இது குறிப்பிட்ட அறிவியல் ஆய்வுத் தேவைகளுக்காக, ஒளிப்படத் தகடுகள், வானியல் மி.இ.க ஒளிப்படக்கருவிகள் உள்ளிட்ட பலவகை உணரிகளுடன் வடிவமைக்கப்பட்ட சிக்கலான கருவிகளுக்கும் தொழில்நுட்பங்களுக்கும் இடம்விட்டு ஒதுங்கிக்கொண்டது.
# பரிக்கல்பட்டு, பாகூர்


**பரிக்கல்பட்டு** *(Parikkalpattu)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி மாவட்டத்தின் அயலகச் சிற்றூரான பாகூருக்கு தென்மேற்கு எல்லையில் இக்கிராமம் அமைந்துள்ளது.  

## எல்லைகள்

மேற்கில் குருவிநத்தம், சோரியாங்குப்பம் கிராமங்கள் , வடக்கில் பாகூர், கிழக்கில் தமிழ்நாட்டைச் சேர்ந்த கங்கணாகுப்பம் கிராமம், தெற்கில் பெண்ணையாறு ஆகியன பரிக்கல்பட்டு கிராமத்திற்கு புவியியல் எல்லைகளாக அமைந்துள்ளன.  

## சாலைப் போக்குவரத்து

பரிக்கல்பட்டு கிராமம் இதனுடைய ஒன்றியத்தலைமை இடமான பாகூருடன் பாகூர்- பரிக்கல்பட்டு சாலை வழியாக இணைக்கப்பட்டுள்ளது. பாண்டிச்சேரி சாலைப் போக்குவரத்துக் கழகம் பரிக்கல்பட்டு கிராமத்திற்கு நகரப் பேருந்துகளை இயக்குகிறது. ஆனால் அவை அடிக்கடி இல்லாமல் குறைவாகவே இயக்கப்படுகின்றன.  

## கிராமங்கள்

பரிக்கல்பட்டு கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன.  
- மேல் பரிக்கல்பட்டு
- கீழ் பரிக்கல்பட்டு
- பெரிய அரசாட்சிக்குப்பம்
- சின்ன அரசாட்சிக்குப்பம்
- குமந்தன்மேடு

## அரசியல்

புதுச்சேரி மக்களவைத் தொகுதிக்குட்பட்டும், ,ஏம்பலம் சட்டமன்றத் தொகுதியின் ஒரு பகுதியாகவும் பரிக்கல்பட்டு கிராமம் இருக்கிறது.  

## படக்காட்சியகம்
# பிள்ளையார்குப்பம்



**பிள்ளையார்குப்பம்** *(Pillaiyarkuppam)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி மாவட்டத்தின் தேசிய நெடுஞ்சாலை 45ஏ க்குக் கிழக்கில் இரண்டு கிலோமீட்டர் தொலைவில் இக்கிராமம் அமைந்துள்ளது.  

## எல்லைகள்

மேற்கில் குடியிருப்புபாளையம், வடக்கில் கிருமாம்பாக்கம், கிழக்கில் வங்காள விரிகுடா, தெற்கில் மனப்பட்டு ஆகியன பிள்ளையார்குப்பம் கிராமத்திற்கு புவியியல் எல்லைகளாக அமைந்துள்ளன.  

## சாலைப் போக்குவரத்து

பிள்ளையார்குப்பம் கிராமம் நரம்பைச் சாலை வழியாக புதுச்சேரியுடன் இணைகிறது. பனித்திட்டு – புதுக்குப்பம் சாலை பிள்ளையார்குப்பம் வழியாகச் செல்கிறது.  

## கிராமங்கள்

பிள்ளையார்குப்பம் கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன.  
- பிள்ளையார்குப்பம்
- கந்தன்பேட்டை
- நரம்பை
- வள்ளுவர்மேடு

## அரசியல்

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் பிள்ளையார்குப்பம் கிராமம் இருக்கிறது.  

## செசுட் பெரிய கடற்கரை

மகீந்திரா குழும நிறுவனத்தின் செசுட் பெரிய கடற்கரை என்ற பொழுது போக்கிடம் பிள்ளையார்குப்பம் கடற்கரையில் அமைந்துள்ளது. இங்கு பல்வேறு வகையான துணிகர விளையாட்டுகளுக்கான வாய்ப்புகள் உள்ளன.  

## படக்காட்சியகம்
# Module:Location map/data/Spain

return {  
name = 'எசுப்பானியா',  
top = 44.4,  
bottom = 34.7,  
= -9.9,  
= 4.8,  
image = 'Spain location map with provinces (including Canary Islands).svg',  
image1 = 'Spain rel location map.svg',  
image2 = 'Spain location map with provinces (including Canary Islands).svg'  
}
# Module:Purge

-- This module implements Template:Purge.  

local p = {}  

local function makeUrlLink(url, display)  
return string.format('[%s %s]', url, display)  
end  

function p._main(args)  
-- Make the URL  
local url  
do  
local title  
if args.page then  
title = mw.title.new(args.page)  
if not title then  
error(string.format(  
"'%s' is not a valid page name",  
args.page  
), 2)  
end  
else  
title = mw.title.getCurrentTitle  
end  
if args.anchor then  
title.fragment = args.anchor  
end  
url = title:fullUrl{action = 'purge'}  
end  

-- Make the display  
local display  
if args.page then  
display = args[1] or 'Purge'  
else  
display = mw.html.create('span')  
display  
:attr('title', 'Purge this page')  
:wikitext(args[1] or 'Purge')  
display = tostring(display)  
end  

-- Output the HTML  
local root = mw.html.create('span')  
root  
:addClass('noprint')  
:addClass('plainlinks')  
:addClass('purgelink')  
:wikitext(makeUrlLink(url, display))  

return tostring(root)  
end  

function p.main  
local args = :getParent.args  
return p._main(args)  
end  

return p
# வார்ப்புரு:Infobox South African town/doc



## Usage
This is a frontend to for South African cities, towns and villages.  

If the <code>censuscode</code> parameter is added, the infobox is automatically populated with data from the 2011 Census, including:  
- Land area of the town in square kilometres (as defined by Stats SA)
- Population and population density of the town as of 2011
- Demographic makeup of the population by race and first language (not available for all towns)

Census codes for towns and smaller settlements can be found by searching at http://census2011.adrianfrith.com/.  

With the <code>censuscode</code> parameter, the template will produce a functional infobox, but it is recommended that you also add at least the latitude and longitude of the town, in which case the template will also produce a pushpin map showing the location of the town. You can use other parameters from to further populate the template.  

## Example
The wikicode below produces the infobox shown to the .  

<pre>  

</pre>  

## Basic blank template
<pre>  

</pre>  

## Full blank template
<pre>  

</pre>  

## Use without a census code
When the census code cannot be found, the data from the 2011 census will not be included automatically. The infobox can still be used, but it will require the addition of at least the name of the <code>province</code> and <code>municipality</code> by using the parameters of the same name, entering them without qualifiers or disambiguation, so that Dannhauser Local Municipality, for example, is added to the infobox as just <code>Dannhauser</code>.  

Without a census code, land area and population (if available) will have to be added manually. This can be done by using the <code>area_total_km2</code> and <code>population_total</code> parameters, respectively.  

## Maintenance links
- Articles about South African towns not using this infobox
- Using this infobox but without a census code
- Errors are logged in this category.

<includeonly></includeonly>
# Module:Uses Wikidata

local p = {}  

function p.usesProperty  
local args = .getParent.args or nil  
if mw.text.trim(args[1] or *) == * then  
args = .args  
end  
local result = '<ul>'  
local ii = 1  
while true do  
local p_num = mw.text.trim(args[ii] or '')  
if p_num ~= '' then  
local label = mw.wikibase.getLabel(p_num) or "NO LABEL"  
result = result .. "<li> <b><i>" .. label .. " (" .. string.upper(p_num) .. ")</i></b> (see <span>.. p_num .. "%20%3Fvalue%20.%20%23Collecting%20all%20items%20which%20have%20" .. p_num .. "%20data%2C%20from%20whole%20Wikidata%20item%20pages%0A%09OPTIONAL%20%7B%3FEnglish_Wikipedia_article%20schema%3Aabout%20%3FWikidata_item_%3B%20schema%3AisPartOf%20%3Chttps%3A%2F%2Fen.wikipedia.org%2F%3E%20.%7D%20%23If%20collected%20item%20has%20link%20to%20English%20Wikipedia%2C%20show%20that%0A%09SERVICE%20wikibase%3Alabel%20%7B%20bd%3AserviceParam%20wikibase%3Alanguage%20%22en%22%20%20%7D%20%23Show%20label%20in%20this%20language.%20%22en%22%20is%20English.%20%20%20%0A%7D%0ALIMIT%201000 uses</span>)</li>"  
ii = ii + 1  
else break  
end  
end  
result = result.."</ul>"  
return result  
end  

function p.tuProperty  
local parent = .getParent  
local result = '<ul>'  
local ii = 1  
while true do  
local p_num = mw.text.trim(parent.args[ii] or '')  
if p_num ~= '' then  
local label = mw.wikibase.getLabel(p_num) or "NO LABEL"  
result = result .. "<li><span>●</span>&nbsp;&nbsp;<b>" .. label .. "</b> <span>(" .. p_num .. ")</span></li>"  
ii = ii + 1  
else break  
end  
end  
result = result.."</ul>"  
return result  
end  

return p
# வார்ப்புரு:Metadata South Africa/doc

This is the parent of a collection of templates used by and to populate various infobox fields with statistical and structural information. The various subtemplates take a single parameter - either a Municipal Demarcation Board municipality code (in the case of the "muni" templates) or a populated place code from the 2001 census (List) - and returns appropriate statistical information about the municipality or place. Errors are logged in this category.  

List of subtemplates:  
- Municipalities: (used by ):
  - (Name)
  - (Land area in km2)
  - (Population - 2011)
  - (Racial breakdown of population - 2011)
  - (Linguistic breakdown of population - 2011)

returns:  

names and coordinates should be added separately. A reference is included automatically, but more can be added in the 'ref' field:  

returns:  

<includeonly>  

</includeonly>
# வெப்ப வளிமண்டலம்


**வெப்ப வளிமண்டலம்** (thermosphere) அல்லது **வெப்ப மண்டலம்** என்பது புவியின் வளிமண்டலத்தில் நான்காவதாக உள்ள அடுக்கு ஆகும். இது இடை மண்டலத்திற்கும் புறவளிமண்டலத்திற்கும் நடுவே காணப்படுகின்றது. 80 - 85 கி.மீ. முதல் 640+ கி.மீ. வரை வெப்பநிலை உயரத்துடன் அதிகரிக்கின்றது. வானொலி அலைகள் இம்மண்டலத்தில் தெறிப்படைந்து பூமியை அடையும் செய்மதிகள் இம்மண்டலத்திலேயே அதிகளவில் காணப்படும்.  

பூமியின் தரைமட்டத்தில் இருந்து மேலே போகப்போக வெப்பநிலை தொடர்ந்து வீழ்ச்சியடைகிறது. மேலே போகப்போக காற்றின் அடர்த்தி குறைகிறது. காற்றின் அடர்த்தி குறையும் போது அதில் தேங்கக்கூடிய வெப்பம் குறைந்து போகிறது. ஆனால் காற்றின் அடர்த்தி மிகவும் குறைந்துவிடும் போது அதிலுள்ள அணுக்கள், மூலக்கூறுகள் ஆகியவற்றின் எண்ணிக்கையும் வெகுவாகக் குறையும். ஆனால் விழுகிற வெயிலில் அவற்றுக்கு அதிகமான பங்கு கிடைக்கும். அவற்றின் இயக்க ஆற்றல் மிக அதிகமாகி விடுகிறது. அதை வெப்பநிலை என்கிறோம். விண்வெளியில் 16 கிலோமீட்டருக்கு மேற்பட்ட உயரங்களில் இந்த விளைவு மேம்பட்டுத் தெரிகிறது. அதனால் கொஞ்ச தூரத்திற்கு வெப்பநிலை மாறிலியாக இருக்கும். 80 கிலோமீட்டருக்கு மேல் வெப்ப நிலை உயரத் தொடங்குகிறது என்று 1960களில் ஏவப்பட்ட ராக்கெட்டுகள் கண்டுபிடித்துள்ளன. 480 கிலோ மீட்டர் உயரத்தில் அணுக்கள், மூலக்கூறுகள் ஆகியவற்றின் வெப்ப நிலை 1000 செல்சியஸ் டிகிரியை எட்டி விடுகிறது. ஆனால் அங்கு அணுக்களின் எண்ணிக்கை மிகவும் குறைவாக இருப்பதால் அப்பகுதியில் தேங்குகிற மொத்த வெப்ப ஆற்றல் குறைவாகத்தானிருக்கும். இந்தப் பகுதிக்கு வெப்ப வளிமண்டலம் என்று பெயர்.
# வங்காளதேச விடுதலை நாள்


, வங்காளதேச விடுதலைப் போரில் உயிரிழந்த போராளிகளுக்காக கட்டப்பட்டுள்ள நினைவுக் கட்டிடம்]]  
**வங்காளதேச விடுதலை நாள்** (*Independence Day of Bangladesh*, *ஷதினோட்டா திபோசு*), வங்காளதேசத்தின் தேசிய விடுமுறை நாளாகும். இது அந்நாட்டினுள் **மார்ச் 26** என்றும் குறிப்பிடப்படுவதுண்டு. பாக்கித்தானியப் படையினரால் மார்ச் 25, இரவுநேரத்தில் கைது செய்யப்படுவதற்கு முன்னால் *நாட்டுத் தந்தை* பொங்கோபொந்து சேக் முஜிபுர் ரகுமான் பாக்கித்தானிலிருந்து விடுதலை பெற்றதாக அறிவித்ததை நினைவு கூரும் வண்ணம் கொண்டாடப்படுகின்றது.  
## மேற்சான்றுகள்
# சாதியோ இசுமிருதி சௌதோ


**ஜாதியோ ஸ்மிருதி ஷௌதோ** (*Jatiyo Sriti Shoudho*, ) அல்லது **தேசிய ஈகையர் நினைவிடம்** பாக்கித்தானிடமிருந்து பிரிந்து விடுதலைப் பெறக் காரணமாக அமைந்த 1971இல் நடந்த வங்காளதேச விடுதலைப் போரில் உயிர் ஈந்தவர்களின் வீரத்தையும் ஈகையையும் நினைவில் நிறுத்துமாறு கட்டமைக்கப்பட்டுள்ள வங்காளதேசத்தின் தேசிய நினைவுச் சின்னமாகும். இந்த நினைவுச் சின்னம் தலைநகர் டாக்காவிலிருந்து வடமேற்கே ஏறத்தாழ 35&nbsp;கி.மீ. தொலைவில் சாவார் உள்மாவட்டத்தில் அமைந்துள்ளது. இதனை சையது மைனுல் உசைன் வடிவமைத்துள்ளார்.  
## History

இந்த நினைவகத்திற்கான திட்டங்கள் 1976இல் தீட்டப்பட்டன. நினைவகம் அமைப்பதற்கான இடம் தேர்ந்தெடுக்கப்பட்டு சாலைகளும் நிலமும் மேம்படுத்தப்பட்ட பிறகு, தேசிய அளவில் கட்டிட வடிவமைப்பிற்கான போட்டி 1978ஆம் ஆண்டு சூன் மாதம் நடத்தப்பட்டது. இதில் கலந்துகொண்ட 57 வடிவமைப்புகளில் சையது மைனுல் உசைனின் வடிவமைப்பு தேர்ந்தெடுக்கப்பட்டது. முதன்மைக் கட்டமைப்பும் செயற்கை ஏரியும் மற்ற வசதிகளும் 1982இல் நிறைவுற்றன. திசம்பர் 16, 1982இல் இது பொதுமக்களுக்கு திறக்கப்பட்டது.  

## படத்தொகுப்பு

## மேற்சான்றுகள்
# பரிமாற்று விசை

**பரிமாற்று விசை** (exchange force) என்பது துகள் இயற்பியலில் விசை ஏந்திகளைப் பரிமாற்றம் செய்து கொள்வதால் ஏற்படும் விசையைக் குறிக்கிறது.  

அணுக்கருவுக்குள் நேர்மின் கொண்ட புரோட்டான்களும், மின் நடு நிலையான நியூட்டரான்களும் இருப்பதாக 1930 களின் தொடக்கத்தில் கண்டுபிடிக்கப்பட்டது. ஆனால் நேர்மின் கொண்ட புரோட்டான்களை அணுக்கருவைப் போன்றதொரு சிறிய இடத்தில் நெருக்கி வைக்கும்போது அவற்றுக்கிடையில் மகத்தான விலக்கு விசைகள் தோன்றும். அப்படியிருக்கையில் அணுக்கருவுக்குள் அவை எப்படி ஒன்றாகக் கூட முடிந்தது என்பது புதிராக இருந்தது. 1932ஆம் ஆண்டில் வெர்னர் ஐசன்பர்க் புரோட்டான்களும் நீயுட்ரான்களும் மிக விரைவாக மின்களைப் பரிமாறிக் கொள்வதால் அணுக்கரு ஒன்றாய்க்கூடியிருக்கிறது என்ற கருத்தை வெளியிட்டார். இத்தகைய பரிமாற்றம், மின்களின் விலக்கு விசைகளைச் சமாளித்துத் துகள்களை ஒன்றாய்ச் சேர்த்து வைப்பதாக இருக்கலாம். மின்களை பரிமாறிக் கொள்ளப்படும்போது ஒரு கவர்ச்சி விசை உண்டாவதாய்த் தெரிகிறது. ஆனால் மின்கள் பரிமாறிக் கொள்ளப்படுவதால் மட்டுமே ஓர் அணுக்கருவில் துகள்களைப் பிடித்து வைக்கப் போதுமான அளவுக்கு விசை தோன்ற முடியுமென்று அவரால் நிரூபிக்க முடியவில்லை. 1935ஆம் ஆண்டில் ஹிடேகி யுகாவா என்ற ஜப்பானிய இயற்பியலார் மேசான் என்ற துகள் இருப்பதாகக் கருத்து வெளியிட்டார். மின்களுடன் மெசான்களும் பரிமாறிக் கொள்ளப்பட்டால் புரோட்டான்களையும் நியூட்ரான்களையும் அணுக்கருவுக்குள் கூட்டி வைக்கப் போதுமான கவர்ச்சி விசை தோன்ற முடியுமெனக் கணக்குகள் காட்டின.  

வேறு பல விசைகளுக்கும் இத்தகைய துகள் பரிமாற்றம் காரணமாக இருக்கலாம். ஒளியணுக்கள் உமிழப்படுவது அல்லது உட்கவரப்படுவதன் காரணமாக மின்காந்த விசைகளும், ஈர்ப்பியான் (graviton) என்ற துகள்கள் பரிமாறிக் கொள்வதால் நிறையீர்ப்பு விசைகளும் தோன்றுவதாக இருக்கலாம்.
# எட்வார்டு சார்லசு பிக்கரிங்



**எட்வார்டு சார்லசு பிக்கரிங்** (Edward Charles Pickering) (யூலை 19, 1846 – பெப்ரவரி 3, 1919), ஒரு அமெரிக்க வானியலாளரும் இயற்பியலாளரும் ஆவார். இவர் இன்னொரு வானியலாளரான வில்லியம் என்றி பிக்கெரிங் என்பவரின் தமையன். கார்ல் வோகல் என்பவருடன் இணைந்து பிக்கரிங், நிறமாலை இரும விண்மீன்களை முதல்முதலாகக் கண்டுபிடித்தார். இவர் *இயற்பியச் செயல்முறைகளின் கூறுகள்* (Elements of Physical Manipulations) (2 தொகுதி, 1873–76) என்னும் நூலை எழுதியுள்ளார்.  

## வரலாறு
பிக்கரிங் பொசுட்டன் இலத்தீன் பள்ளியில் படித்தார். 1865ல் ஆவார்டில் அறிவியல் இளநிலைப் பட்டம் பெற்றார். பட்டம் பெற்ற பின்னர் பிக்கரிங் மசச்சூசெட்சு தொழில்நுட்ப நிறுவனத்தில் இயற்பியல் கற்பித்தார். பின்னர், 1877ல் ஆவார்டு கல்லூரி வானாய்வகத்தின் பணிப்பாளராகப் பொறுப்பேற்று 1919ல் இறக்கும்வரை அங்கே பணிபுரிந்தார். அங்கே பணிபுரிந்த காலத்தில் ஒளிப்படங்கள் மூலம் விண்மீன் நிறமாலைகளைச் சேகரிப்பதில் பெரும் முன்னேற்றங்களை ஏற்படுத்தினார்.  

ஆவார்டில் ஆன்னி ஜம்ப் கெனான், ஃஎன்றியேட்டா சுவான் லீவிட், அந்தோனியா மோரி என்பவர்கள் உள்ளிட்ட 80 பெண்களைப் பணிக்கு அமர்த்தினார். இவர்கள் ஆவார்டு கல்லூரி வானாய்வகத்தில் பல முக்கிய கண்டுபிடிப்புக்களை நிகழ்த்தினர். பிக்கரிங்கினால் வெளியிடப்பட்ட, செஃபியட்டுக்கான காலமுறை மின்னொளித் தொடர்பு குறித்த லேவிட்டின் கண்டுபிடிப்பு, அண்டத் தூரங்கள் குறித்த தற்கால விளக்கங்களுக்கான அடிப்படையாக அமைந்தது. 1876ல் உருவான அப்பலாச்சியன் மலைச் சங்கத்தின் இணை நிறுவனர்களில் இவரும் ஒருவர்.  

## கண்டுபிடிப்புக்கள்
பெரிய பட்டகம் ஒன்றை ஒளிப்படத் தகட்டுக்கு முன்னே வைப்பதன் மூலம், பல விண்மீன்களின் நிறமாலைகளை ஒரே நேரத்தில் ஒளிப்படம் எடுக்கும் முறையொன்றை 1882ல், பிக்கரிங் உருவாக்கினார். இவர், வில்லியமினா பிளெமிங் என்பவருடன் சேர்ந்து, எழுத்துக்களை அடிப்படையாகக் கொண்ட நிறமாலை வகுப்புக்களுக்கான வகைப்பாட்டு முறை ஒன்றை வடிவமைத்தார். முதலில் ஆவார்டு விண்மீன் வகைப்பாடு என அறியப்பட்ட இம்முறை என்றி டிரேப்பர் விபரப்பட்டியலுக்கு அடிப்படையாக அமைந்தது.  

ஆவார்டு கல்லூரி வானாய்வகம் உலகம் முழுவதிலும் அறியப்படுவதற்கும், மதிக்கப்படுவதற்கும் காரணமானவர் பிக்கரிங் ஆவார். இது இன்றும் மதிக்கப்படுகின்ற ஒரு வானாய்வகமாகவும், திட்டமாகவும் விளங்குகிறது.  

## தகைமைகள்

**விருதுகளும் தகைமைகளும்**  

- அமெரிக்க கலை, அறிவியல் கல்விக்கழகத்தின் உறுப்பினர் (1867)

- அரசு வானியல் கழகத்தின் பொற்பதக்கம் (1886, 1901)

- பிரெஞ்சு அறிவியல் கல்விக்கழகத்தின் வைசு பரிசு (1888)

- அமெரிக்கத் தேசிய அறிவியல் கல்விக்கழகத்தின் என்றி டிரேப்பர் பதக்கம் (1888)

- புரூசு பதக்கம் (1908)

**இவர் பெயரால் வழங்குபவை**  

- நிலாவில் உள்ள குழிப்பள்ளம் ஒன்று பிக்கரிங் ((நிலாக்)குழிப்பள்ளம் என வழங்கப்படுகிறது.

- செவ்வாயில் உள்ள குழிப்பள்ளம் ஒன்று பிக்கரிங் (செவ்வாய்க்)குழிப்பள்ளம் என வழங்கப்படுகிறது.

- சிறுகோள் 0ன்று 784 பிக்கரிங்கியா என வழங்கப்படுகிறது.

(இவை எல்லாம் இவரது உடன்பிறப்பான வில்லியல் என்றி பிக்கரிங்கின் பெயரோடு இணைந்து வழங்கப்படுகின்றன)
# வண்ணப்படிவுப் பிரிகை

**வண்ணப்படிவுப் பிரிகை** (chromatography) என்பது கலவைகளைப் பிரிப்பதற்கான ஒரு வகை தொழில்நுட்பத்தின் பொதுவான பதமாகும்.  

## வரலாறு
உயிருள்ள திசுக்களின் வேதியியல் பண்புகளைக் கண்டுபிடிக்க முயற்சி செய்யும்போது திசுக்களில் ஏராளமான சேர்மங்கள் இருப்பதும், அவற்றில் பல ஒரே மாதிரியான பண்புகளைக் கொண்டிருப்பதும் பெருத்த இடைஞ்சல்கள். அந்தச் சேர்மங்களைத் தனித்தனியாகப் பிரிப்பது மிகவும் கடினம். உதாரணமாக, இலைகளில் ஒரே மாதிரியான பண்புகளுள்ள நிறமிச் சேர்மங்கள் பல உள்ளன. அவற்றை தனித்தனியாகப் பிரிக்கவும் அவற்றின் பண்புகளைக் கண்டுபிடிக்கவும் முடியாமல் இருந்தது. இந்த சிக்கலைத் தீர்க்க மைக்கேல் ஸ்வெட் (Mikhail Tsvet) என்ற ரஷ்யத் தாவரவியல் நிபுணர் 1900 இல் ஒரு வழி கண்டுபிடித்தார். அவர் இழைகளிலுள்ள நிறமிச் சேர்மங்களின் கலவையை எடுத்து அவற்றைப் பெட்ரோலியம் ஈதர் திரவத்தில் கரைத்தார். ஒரு நீண்ட கண்ணாடிக் குழலில் சுண்ணாம்புக்கல் பொடியைத் திணித்து வைத்து, அதற்குள் அந்தக் கரைசலை ஊற்றினார். பெட்ரோலியம் ஈதர் சுண்ணாம்புக்கல் பொடிகளைத் கடந்து போய்விட்டது. ஆனால் நிறமிச் சேர்மங்கள் பொடித் துகள்களில் ஒட்டிக் கொண்டு பின் தங்கிவிட்டன. அதன் பிறகு அவர் அந்தக் குழாய்க்குள் மேலும் பெட்ரோலிய ஈதரை ஊற்றிக் கொண்டிருந்தார். நிறமிகள் கொஞ்சம் கொஞ்சமாகக் கீழே இறங்கின. அவற்றில் வெவ்வேறு நிறமிச் சேர்மங்கள் வெவ்வேறு வேகங்களிலிறங்கின. ஒவ்வொரு நிறமிச் சேர்மும் சுண்ணாம்புக் கல் பொடியுடன் ஒட்டிக் கொண்டிருக்கிற உறுதி, அது பெட்ரோலிய ஈதரில் கரைகிற திறமை ஆகியவற்றைப் பொறுத்து இந்த வேகம் அமைந்தது. இதன் காரணமாக வெவ்வேறு நிறமிச் சேர்மங்கள் தனித்தனியான வளையங்களாய்ப் பிரிந்து நின்றன. இவ்வாறு சிவப்பு, ஆரஞ்சு, மஞ்சள் நிறங்களில் பல வளையங்கள் தோன்றின. இதன் காரணமாக ஸ்வெட் இந்த உத்திக்கு வண்ணப்படிவுப் பிரிகை எனப் பொருள்படுகிற குரோமடோகிராபி (chromatography) என்று பெயரை அளித்தார்.  

மிகவும் உபயோகமாக இருந்த இந்த உத்தியில் பல மாறுதல்கள் கொண்டுவரப்பட்டன. குழல்களில் சுண்ணாம்புக்கல் பொடிக்குப் பதிலாக இன்னும் அதிகச் செயல் திறனுள்ள பொடிகள் நிரப்பட்டன. சாதாரண மையுறிஞ்சும் தாள்களைக் கூட பயன்படுத்தி வண்ணப்படிவுப் பிரிகை செய்ய முடிந்தது. இப்போது நிறமற்ற சேர்மங்களைப் பிரிக்கவும் இந்த உத்தி பயன்படுத்தப்படுகிறது. ஆனால் வண்ணப்படிவுப் பிரிகை என்ற பெயர் மற்றும் மாறவில்லை.  

## மேலும் பார்க்க
- வளிம வண்ணப்படிவுப் பிரிகை
- இரத்தம் பதப்படுத்தலில் நிறப்பகுப்பியல்
# லேர்னியன் ஐதரா


**லேர்னியன் ஐதரா** (Lernaean Hydra) என்பது கிரேக்கத் தொன்மவியலிலும் உரொமத் தொன்மவியலிலும் காணப்படும் ஒரு வகைப் நீர் வாழ்ப் பாம்பு ஆகும். லேர்னா எனப்படும் ஏரியில் ஒன்பது தலைகளைக் கொண்ட இது வாழ்ந்து வந்ததாக கூறப்படுகிறது. இதனுடைய தலைகள் வெட்ட வெட்ட இரண்டு மடங்காக பெருகும் ஆற்றல் படைத்திருந்தன. இதன் உடல் நாயைப் போன்று அமைந்திருந்தது. இது வெளியிடும் மூச்சுக்காற்றும் நச்சுத்தன்மை வாய்ந்ததாகும். ஒன்பது தலைகளில் நடுவில் காணப்பட்ட தலை ஒருபோதும் அழியாத ஆற்றலைக் (Immortal) கொண்டிருந்தது.  

## தொன்மவியல்
### ஹேர்க்குலிஸின் இரண்டாம் வேலை
லேர்னியன் ஐதராவைக் கொல்வதே ஹேர்க்கியூலஸிற்குக் கொடுக்கப்பட்ட இரண்டாவது வேலையாகும். தனது மருமகனான அயோலசுடன் இணைந்து தேரில் லேர்னா ஏரி இருந்த இடத்திற்கு ஹேர்க்கியூலஸ் சென்றான். அதீனா தெய்வத்தின் ஆலோசனைப்படி நெருப்பு அம்புகளால் ஐதராவின் எட்டுத்தலைகளையும் ஹேர்க்கியூலஸ் வீழ்த்தினான். இவ்வாறு ஹேர்க்கியூலஸ் ஐதராவுடன் மும்முரமாக சண்டையில் ஈடுபட்டுக்கொண்டிருந்த பொழுது எரா தெய்வம் அவனைக் கொல்வதற்காக கொடிய நண்டொன்றை அனுப்பினாள் எனினும் தனது பலமான கால்களால் அந்நண்டின் ஓட்டை உடைத்து அதனை ஹேர்க்கியூலஸ் கொன்றான். பின்னர் அதீனா தெய்வம் வழங்கிய பொன் வாளால் அவ்வைதராவின் அழியா சக்தி பெற்ற தலையை வெட்டினான். பின்னர் ஐதராவின் இரத்தத்தை தன்னுடைய சில அம்புகளின் முனையில் தோய்த்தெடுத்தான். எரா தெய்வம் ஹேர்க்கியூலஸினால் கொல்லப்பட்ட நண்டை வானில் உடுத்தொகுதியாக மாற்றியமைத்தாள்.  

இவ்வேலையை செய்து முடிப்பதற்கு ஹேர்க்கியூலஸினால் அயோலசின் உதவி நாடப்பட்டமையால் இவ்வேலை யுரிஸ்தியஸ் மன்னனால் கணக்கில் எடுக்கப்படவில்லை. இதற்குப்பதிலாக வேறொரு வேலை கொடுக்கப்பட்டது.
# கொழும்பு விவேகானந்தா கல்லூரி



**விவேகானந்தா கல்லூரி** (*Vivekananda College*) இலங்கை தலைநகர் கொழும்பில் உள்ள ஒரு அரசினர் தேசியப் பாடசாலை ஆகும். கொழும்பில் ஆரம்பிக்கப்பட்ட முதலாவது இந்துப் பாடசாலை ஆகும். இது 1926 மார்ச் 24 இல் ஆரம்பிக்கப்பட்டது.  

## வரலாறு
சுவாமி விவேகானந்தர் 1897 ஆம் ஆண்டில் இலங்கைக்கு வருகை தந்ததை நினைவு கூரும் முகமாகவும், கொழும்பு வாழ் இந்து மாணவர்களின் வசதிக்காகவும் 1926 ஆம் ஆண்டு மார்ச் 25 24 இல் கொழும்பு விவேகானந்த சபையினரால் கொட்டாஞ்சேனையில் இரண்டு ஆசிரியர்களுடனும், 25 மாணவர்களுடனும் ஆரம்பப் பாடசாலையாக ஆரம்பிக்கப்பட்டது. இதன் திறப்பு விழாவில் சுவாமி விபுலானந்தர், சுவாமி சச்சிதானந்தன் ஆகியோர் கலந்து கொண்டனர். முதலாவது அதிபராக கே. அருணாசலம் பொறுப்பேற்றார். முகாமையாளராக அருணாசலம் மகாதேவா பணியாற்றினார். 1962 ஆம் ஆண்டில் அரசு இப்பாடசாலையைப் பொறுப்பேற்றது.  

1952 ஆம் ஆண்டில் இப்பாடசாலை க.பொ.த (சா.த) வகுப்புகளை ஆரம்பித்தது. 1963 இல் மகா வித்தியாலயமாகத் தரமுயர்த்தப்பட்டு க.பொ.த (உ.த) வகுப்பு வரை மாணவர்களைப் பயிற்றுவித்தது. 1990 ஆம் ஆண்டில் பாடசாலை வளவினுள் சித்தி விநாயகர் கோயில் கட்டப்பட்டது. 2011 இல் இங்கு சுவாமி விவேகானந்தர், விபுலானந்தர், ஆறுமுக நாவலர் ஆகியோரது உருவச்சிலைகள் நிறுவப்பட்டன.  

1996 ஆம் ஆண்டில் இது தேசியப் பாடசாலையாகத் தரமுயர்த்தப்பட்டது.  

## பாடசாலை அதிபர்கள்
- கே. அருணாசலம்
- கே. வி. செல்வதுரை (1950-59)
- வி. நடராசா (1959-65, 1970-73)
- எஸ். மகேசன் (1973-83)
- எஸ். மாணிக்கவாசகர் (1983-90)
- எஸ். தில்லைநாதன் (1991-95)
- டி. சந்தோசம் (1998-2005)
- திருமதி வி. பரசுராமன் (2011-13)
- ஆர். இராமையா (2013-2020)
- திருமதி சி. ரவிந்திரிக்கா (2020-2022)
- மூ. மூவேந்தன் (இன்று)
# சேலியமேடு



**சேலியமேடு** *(Seliamedu)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி மாவட்டத்தின் அயலகச் சிற்றூரான பாகூருக்கு வடக்கில் இக்கிராமம் அமைந்துள்ளது.  

## எல்லைகள்

மேற்கில் பாகூர் கிராமம், வடக்கில் தமிழ்நாட்டைச் சேர்ந்த கீழ்குமாரமங்கலம் கிராமம், கிழக்கில் தமிழ்நாட்டைச் சேர்ந்த நாகப்பனூர், தெற்கில் குடியிருப்புபாளையம் மணப்பட்டு ஆகியன சேலியமேடு கிராமத்திற்கு புவியியல் எல்லைகளாக அமைந்துள்ளன.  

## சாலைப் போக்குவரத்து

வில்லியனூர் – பாகூர் சாலையில் சேலியமேடு கிராமம் அமைந்துள்ளது. மேலும் திம்மநாயக்கன்பாளையம் – பாகூர் சாலையுடனும் இக்கிராமம் இணைக்கப்பட்டுள்ளது.  

## கிராமங்கள்

சேலியமேடு கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன.  
- சேலியமேடு
- அரங்கனூர்

## அரசியல்

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் சேலியமேடு கிராமம் இருக்கிறது  

## படக்காட்சியகம்
# கேரள சுவர் ஓவியங்கள்



**கேரள சுவர் ஓவியங்கள் (Kerala mural paintings) **என்பவை கேரளத்தின் பாரம்பரிய தொன்மவியல் சார்ந்த சுதை ஓவியத்தைக் குறிப்பிடுவன ஆகும். இவை தென்னிந்தியாவின் கேரளத்தில் உள்ள பழங்காலக் கோயில்கள், தேவாலயங்கள், அரண்மனைகள் ஆகியவற்றில் வரையப்பட்டுள்ளன. இந்த பாரம்பரிய சுவரோவியங்கள் பெரும்பாலானவை கி.பி. 9 முதல் 12ஆம் நூற்றாண்டுக்கு இடைப்பட்டவை ஆகும்.  

## ஓவியங்கள் காணப்படும் இடங்கள்
கேரள சுவரோவியங்களில் தலைசிறந்தவை உள்ள இடங்கள் பின்வருமாறு; ஏற்றுமானூரில் உள்ள சிவன் கோயில், மட்டஞ்சேரி அரண்மனை மற்றும் வடக்குநாதன் கோவிலில் உள்ள இராமாயண ஓவியங்கள், காயம்குளம் அருகிலுள்ள கிருஷ்ணபுரம் அரண்மனையில் உள்ள கஜேந்திர மோட்சம் ஓவியம், பாலக்காடு மாவட்டம், மன்னானார்க்காடு, பள்ளிகுருப் மகாவிஷ்ணு கோயிலில் உள்ள அனந்தசயண ஓவியம், திருவனந்தபுரம் பத்மநாபசாமி கோயில் கருவறையில் உள்ள சுவரோவியங்கள் மிக்க புகழ்பெற்றவை. சில பழைய, பெரிய சுவரோவியங்கள் கேரளத்தில் உள்ள சேப்பாடு, ஆலப்புழா கிருத்தவ தேவாலயங்களிலும் காணக்கிடைக்கின்றன மேலும் பள்ளிக்கரா, திருவல்லா தேவாலயங்களில் ( ஒரு டசன் பழைய ஏற்பாடு ஓவியங்கள்), அங்கமாலி ( நரகம், கடைசி தீர்ப்புநாள் ஆகிய ஓவியங்கள் பெரிய அளவில் உள்ளன), அக்காப்பரம்பு தேவாலயம் ஆகிய கிருத்துவக் கோயில்களில் சிறந்த ஓவியங்களைக் காணலாம்.  

## ஓவியங்கள்
கேரள சுவரோவியங்களில் இன்றைய கன்னியாகுமரி மாவட்டம் குலசேகரம் அருகில் உள்ள திருநந்திக்கரை குகைக்கோயிலிலில் மற்றும் திருவஞ்சிக்குளம் ஆகிய இடங்களில் உள்ளவை பழமைவாய்ந்த கேரளத்தின் தனிச்சிறப்பான ஓவியங்களாக கருதப்படுகின்றன. கேரளத்தின் நுண்கலை சுவர் ஓவியங்கள் வளர்ந்த கோயில்கள் உள்ள இடங்கள் திருக்கோடித்தனம், ஏற்றுமானூர், வைக்கம், புந்தரிகம்புரம், உடையனபுரம், திருபுரங்கோடு, குருவாயூர் , குமரமநல்லூர், ஆய்மனம், திருச்சூர் வடக்குநாதன் கோயில், கண்ணூர் தொடிக்காலம் கோயில், திருவனந்தபுரம் பத்மநாபசுவாமி கோயில் போன்றவை ஆகும். தேவாலயங்களில் உள்ள சுவரோவியங்கள் என்றால் ஒல்லூர், சாலக்குடி, அங்கமாலி, அக்காபரம்பு, கஞ்சூர், பள்ளிக்கரா, இடப்பள்ளி, வெச்சூர், செப்பாடு, முலந்துருத்தை ஆகியவை ஆகும், மேலும் காயம்குளம் அருகில் உள்ள கிருஷ்ணாபுரம் அரண்மனை, பத்மநாப்புரம் அரண்மனை போன்ற அரண்மனைகளிலும் ஓவியங்கள் உள்ளன.  

பாரம்பரிய ஓவியங்கள் வரைய வண்ணங்கள் எல்லாம் இயற்கையான முறையில் தயாரிக்கப்படுகின்றன பூக்களில் இருந்தும் தாவர எண்ணெயில் இருந்தும் தயாரிக்கப்படுகின்றன. இந்த பாரம்பரிய ஓவியங்கள் குறித்து தீவிரமாக ஆராய்ச்சிகள் செய்து அதை ஸ்ரீ சங்கரா சமஸ்கிருத கல்லூரி, போன்ற இடங்களில் கற்பிக்கப்பட்டு ஈடுபாடு மிக்க கலைஞர்கள் உருவாக்கப்பட்டு வருகின்றனர். இதனால் கேரள சுவர் ஓவியம் பரவலாகப் பயன்பாட்டுக்கு வந்திருக்கிறது. கேரளாவின் மேலும் பல கல்லூரிகளில் கேரள சுவர் ஓவியம் பாடமாக நடத்தப்படுகிறது. அங்கு கல்வி கற்று வெளியே வரும் மாணவர்களால் இந்தக் கலை இப்போது புத்துணர்வு பெற்றுள்ளது. சுவர் ஓவியமாக மட்டுமின்றி கேன்வாசிலும் இவற்றை வரைகிறார்கள். இதனால் கோயில்களிலும் அரண்மனைகளிலும் மட்டும் அழகு சேர்ந்த இந்தச் சுவர் ஓவியங்கள் எல்லாத் தரப்பினர்களின் வீடுகளிலும் இப்போது அழகு சேர்க்கின்றன.  

## கேரள ஓவியத்தின் வரலாறு
இந்தக் கேரள ஓவியங்கள் களமெழுத்து என்னும் சடங்கு வடிவத்திலிருந்து வந்ததாகச் சொல்லப்படுகிறது. களமெழுத்து என்பது தெய்வ உருவங்களைக் கோலமாக இடும் முறை ஆகும். மேலும் தமிழகத்தின் பல்லவ ஓவியக் கலை வடிவத்தையும் கேரள சுவர் ஓவியங்கள் உள்வாங்கிக் கொண்டதாகச் சொல்லப்படுகிறது. சோழர் காலத்து ஓவியங்களுடன் இந்த சுவர் ஓவியங்களுக்கு உறவு இருப்பதாகவும் ஆய்வுகள் வெளியாகியுள்ளன.
# யாங்மிங்சன்


**யாங்மிங்சன் தேசிய பூங்கா** (*Yangmingshan National Park*) என்பது தைவான் நாட்டின் தாய்பெய் நகரம் மற்றும் புது தைபெய் நகரம் ஆகிய இரண்டு நகரங்களுக்கு மத்தியில் அமைந்திருக்கும் அந்நாட்டின் ஒன்பது தேசிய பூங்காக்களுள் ஒன்றாகும். தைபெய் நகரத்தை சேர்ந்த பெய்ட்டு (Beitou) மற்றும் சிலின் (Shilin) மாவட்டங்களின் சில பகுதிகளும், புது தைபெய் நகரத்தை சேர்ந்த வண்லி (Wanli), ஜின்ஷன் (Jinshan) மற்றும் சன்ஷு (Sanzhi) மாவட்டங்களின் சில பகுதிகளும் இப்பூங்காவில் அடங்கும். இங்கு செர்ரி பூக்கள் (cherry blossoms), வெப்ப நீரூற்றுகள் (hot springs), சல்பர் படிவுகள் (sulfur deposits), fumaroles, கொடிய பாம்புகள், மற்றும் அழகிய மலை நடைப்பயண பாதைகள் ஆகியவைகள் மிகவும் பிரபலமானவை. குறிப்பாக, தைவான் நாட்டின் தைவான் மிக உயரமான எரிமலையாக கருதப்படும் ஏழு நட்சத்திர மலை (Seven Star Mountain, Qixing Mountain) இங்குதான் அமைந்துள்ளது.
# மணப்பட்டு



**மணப்பட்டு** *(Manappattu)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி மாவட்டத்தில் செல்லும் தேசிய நெடுஞ்சாலை 45ஏ க்குக் கிழக்கில் இரண்டு கிலோமீட்டர் தொலைவில் இக்கிராமம் அமைந்துள்ளது.  

## எல்லைகள்

மேற்கில் பாகூர் கிராமம், வடக்கில் பிள்ளையார்குப்பம் கிராமம், கிழக்கில் வங்காள விரிகுடா, தெற்கில் கிருட்டிணாவரம், புதுக்குப்பம் ஆகியன மணப்பட்டு கிராமத்திற்கு புவியியல் எல்லைகளாக அமைந்துள்ளன.  

## சாலைப் போக்குவரத்து

கன்னியக்கோயில் – மணப்பட்டு சாலை மூலம் மணப்பட்டு இதரபகுதிகளுடன் இணைக்கப்படுகிறது. மேலும் பனித்திட்டு – புதுக்குப்பம் சாலையும் மணப்பட்டை பிற பகுதிகளுடன் இணைக்கிறது.  

## கிராமங்கள்

மணப்பட்டு கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன.  
- மணப்பட்டு
- கன்னியக்கோயில்
- காட்டுக்குப்பம்
- வார்க்கால் ஓடை

## அரசியல்

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் மணப்பட்டு கிராமம் இருக்கிறது.  

## படக்காட்சியகம்
# வங்காளதேசக் கொடி



**வங்களாதேசக் கொடி** அலுவல்முறையாக சனவரி 17, 1972இல் ஏற்கப்பட்டது. இது பச்சை வண்ணப் பின்னணியில் சிவப்பு வட்டத்துடன் காணப்படுகின்றது. சிவப்பு வட்டம் கொடி பறக்கும்போது கொடியின் மையத்தில் இருக்குமாறு சிறிதே கொடிக்கம்பம் பக்கமாக உள்ளது. சிவப்பு வட்டம் வங்காளத்தில் சூரியன் உதிப்பதைக் குறிக்கின்றது; தவிரவும் நாட்டு விடுதலைக்காக உயிர்துறந்தோரின் குருதியையும் குறிக்கின்றது. பச்சை வண்ணம் வங்காளதேசத்தின் பசுமையான நிலப்பரப்பைக் குறிக்கின்றது.  

இந்தக் கொடி 1971 வங்காளதேச விடுதலைப் போரில் பயன்படுத்தப்பட்டக் கொடியை ஒத்துள்ளது. அந்தக் கொடியில் சிவப்பு வட்டத்தினுள் வங்காளதேசத்தின் நிலப்படம் இருந்தது. 1972இல் இந்த நிலப்படம் நீக்கப்பட்டது. வங்காளதேச நிலப்படத்தை இருபுறமும் சரியாக காட்டப்படுவதில் இருந்த சிக்கலைத் தவிர்க்கவே வடிவமைப்பு மாற்றப்பட்டது.  

குடிசார் கப்பற்கொடியும் கடற்படை கப்பற்கொடியும் முறையே சிவப்பு அல்லது வெள்ளைப் பின்னணியில் தேசியக் கொடியை இடப்புற மேல்மூலைச் சதுரத்தில் (*canton*) கொண்டுள்ளன.  

## உலக சாதனை
திசம்பர் 16, 2013 அன்று 42ஆவது வங்காளதேச வெற்றி நாள் கொண்ட்டாடங்களின்போது டாக்காவிலுள்ள சேர்-இ=பங்களா நகரில் உள்ள அணிவகுப்பு மைதானத்தில் 27,117 மக்கள் கூடி "மனிதக் கொடி"யை உருவாக்கினர்; இதனை உலகின் மிகப்பெரும் மனித தேசியக் கொடியாக *கின்னஸ் உலக சாதனைகள்* பதிவு செய்துள்ளது.  

## மேற்சான்றுகள்
# கே . ஓமனக்குட்டி அம்மா



**கே . ஓமனக்குட்டி அம்மா** *( K. Omanakutty Amma)* என்பவர் ஒரு, கல்வியாளர், இசை ஆசிரியர் மற்றும் கர்நாடக இசைக் கலைஞர் ஆவார். இசைத்துறையில் ஆராய்ச்சி மற்றும் வெளியீடுகளால் இவர் நன்கு அறியப்படுகிறார். கதகளி இசையில் மேற்கொண்ட ஆராய்ச்சிகளால் இவருக்கு இத்துறையில் முனைவர் பட்டம் கிடைத்தது. தற்பொழுது இவர், கேரளப் பல்கலைக்கழகத்தில் இசைத்துறையின் துறைத் தலைவராகவும் பேராசியராகவும் பணிபுரிந்து வருகிறார். இதைத் தவிர இளம் இசைக் கலைஞர்களை ஊக்குவிக்கும் தனியார் அமைப்பான சங்கீத பாரதி அமைப்பின் தலைமைப் பொறுப்பாளாராகவும் பணிபுரிகிறார்.  

இவருடைய அண்ணன் எம்.சி.இராதாகிருட்டிணன் மலையாள திரைத்துறையில் ஒரு இசையமைப்பாளராகவும், தம்பி சிறீகுமார் ஒரு பின்னணிப் பாடகராகவும் இருக்கின்றனர். இவர்களைத் தவிர பி.அருந்ததி, கே.எசு.சித்ரா மற்றும் கே.எசு. ரேசுமி முதலியவர்களும் இவருடைய நெருங்கிய உறவினர்கள் என்பது குறிப்பிடத்தக்கது.
# வான் ஆலன் கதிர்வீச்சுப்பட்டை


**கதிர்வீச்சுப்பட்டை** என்பது பூமி போன்ற ஒரு காந்த கோளத்தை சுற்றியுள்ள சக்திவாய்ந்த அயனிகள் படலம். இப்படலம் அக்கோளின் காந்த சக்தியினால் நிலைநிறுத்தப்படுகிறது.  

பூமியில் இது போல் இரு படலங்கள் பொதுவாக காணப்படுகின்றன. இப்படலத்தை முதலில் அமெரிக்க இயற்பியலார் சேமுசு வான் ஆலன் (James Van Allen) என்பவர் கண்டுபிடித்ததால், பூமியில் காணப்படும் கதிர்வீச்சு பட்டை**வான் ஆலன் கதிர்வீச்சுப்பட்டை** (*Van Allen radiation belt*) என்ற பெயரில் அழைக்கப்படுகிறது. இந்த படலங்கள் பூமியின் காந்தப்புலத்தில் இயங்கும் எலக்ட்ரான்கள், புரோட்டான்கள் மற்றும் சிறிதளவு கதிர்வீச்சு ஆகியன இப்பகுதியில் அடங்கும். பூமியைச் சுற்றி சுமார் 400 கிலோமீட்டர் தொலைவு வரையுள்ள பகுதியே வான் ஆலன் கதிர்வீச்சு வளையம் எனப்படுகிறது. இப்படலங்களில் உள்ள அயனிகள் சூரியக் காற்று மற்றம் அண்டக் கதிர்கள் மூலம் வந்ததாகக் கருதப்படுகிறது.  

1958 ஆம் விண்ணில் செலுத்தப்பட்ட நான்காவது எக்சுபுளோரர் செயற்கைகோள் மூலம் பூமியிலிருந்து ஒரு குறிப்பிட்ட உயரத்தில் ஏராளமான ஆற்றல் மிக்க துகள்கள் நிறைந்திருப்பது உறுதி செய்யப்பட்டது. இவற்றில் பெரும்பாலானவை சூரியனிலிருந்து வந்தவை. அவை பூமியின் காந்தப்புலத்தில் சிக்கி வளிமண்டலத்துக்கு வெளியே பூமியைச் சுற்றி ஒரு தடியான போர்வையைப் போல் மூடிக் கொண்டிருக்கின்றன. இப்படலங்கள் பூமியிலிருந்து 1000 முதல் 6000 கிலோ மீட்டர் வரை காணப்படுகிறது.
# வங்காளதேச வெற்றி நாள்


**வெற்றி நாள்** ( *பிஜோய் திபோஸ்*) 1971இல் திசம்பர் 16 அன்று வங்காளதேச விடுதலைப் போரில் மித்ரோ பாகினிப் (நேசப்படைகள்) படைகள் பாக்கித்தானியப் படையை வென்றதை கொண்டாடும் வங்காளதேச தேசிய விடுமுறைநாளாகும். இந்நாளில் பாக்கித்தானியப் படைகளின் தலைமை தளபதி ஏ. ஏ. கே. நியாசி தனது படைகளுடன் மித்ரோ பாகினிப் படைகளின் தளபதி ஜகஜித்சிங் அரோராவிடம் சரணடைந்தார்; இது ஒன்பது மாதங்கள் நடைபெற்ற வங்காளதேச விடுதலைப் போரை முடிவுக்குக் கொண்டு வந்தது. அலுவல்முறையாக பாக்கித்தானிலிருந்து கிழக்கு பாக்கிஸ்தான் பிரிந்து வங்காளதேசம் உருவானது.  
## இந்தியாவில் வெற்றி நாள்
இந்தியாவும் 1971இல் பாக்கித்தானை வென்ற நாளாக இந்த நாளை **விசய் திவசு** (*வெற்றி நாள்*) எனக் கொண்டாடுகின்றது.  
## வெற்றிநாளைக் கொண்டாடும் விதமாக நடைபெற்ற நிகழ்வுகள்

- **1971**: பாக்கித்தான் ஸ்டேட் வங்கி வங்காளதேச வங்கியானது.
- **1972**: வங்காளதேச மக்கள் குடியரசின் அரசியலமைப்பு திசம்பர் 16 அன்று சட்டமாக இயற்றப்பட்டது.
- **1973**: விடுதலைப் போர் வீர விருதுகள் *வங்காளதேச கெசட்டில்* அறிவிக்கப்பட்டது.
- **1996**: வெற்றியின் வெள்ளிவிழா கொண்டாடப்பட்டது.
- **2007**: *பீர் சிரேஸ்தோ* (சீர்மிகு வீரர்) மதியுர் ரகுமானின் உடல் வங்காள தேசத்திற்கு திசம்பர் 10 அன்று மீட்டுவரப்பட்டது.
- **2013**: மிகக்கூடிய தன்னார்வலர்கள் பச்சை, சிவப்பு அட்டைகளுடன் ஒன்றுகூடி தேசிய அணிவகுப்பு மைதானத்தில் வங்காளதேசக் கொடி வடிவத்தை உருவாக்கி புதிய உலக சாதனையை உருவாக்கினர்.
## மேற்சான்றுகள்
# பலேடியம்(II) நைட்ரேட்டு



**பலேடியம்(II) நைட்ரேட்டு** *(Palladium(II) nitrate)* என்பது Pd(NO<sub>3</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நீர் ஈர்க்கும் தன்மை கொண்ட இச்சேர்மம் செம்பழுப்பு நிறத்தில் திண்மமாகக் காணப்படுகிறது. நைட்ரிக் அமிலத்தில் ஒரு கரைசலாக, ஆல்க்கீன்களை இருநைட்ரேட்டு எசுத்தர்களாக மாற்றும் வினையில் இச்சேர்மம் வினையூக்கியாகப் பயன்படுகிறது. காற்றில்லா வெப்பமூட்டலின் போது இச்சேர்மம் பலேடியம் ஆக்சைடை உருவாக்குகிறது.  

பலேடியம் ஆக்சைடு நீரேற்றை நீர்த்த நைட்ரிக் அமிலத்தில் கரைத்து தொடர்ந்து அக்கரைசலைப் படிகமாக்குவதன் மூலம் பலேடியம் நைட்ரேட்டைத் தயாரிக்கலாம். மஞ்சள் கலந்த பழுப்பு நிறத்தில் நீர் ஈர்க்கும் பட்டகங்களாக இந்நைட்ரேட்டு படிகமாகிறது. பலேடியம் உலோகத்தை நைட்ரிக் அமிலத்துடன் வினைபுரியச் செய்தும் பலேடியம் நைட்ரேட்டைத் தயாரிக்கலாம்.
# மனமேடு



**மனமேடு** *(Manamedu)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரியின் 11 அயலகச் சிற்றூர்களில் மனமேடும் ஒன்றாகும். பெண்ணையாற்றின் கரையில் அமைந்திருக்கும் இக்கிராமம், புதுச்சேரி - நெல்லிக்குப்பம் சாலைக்கு நுழைவாயிலாக இருக்கிறது.  

## வரலாறு

ஆற்றங்கரையின் உயரமான பகுதியாக இருப்பதால் இவ்வூருக்கு மனமேடு என்ற பெயர் சூட்டப்பட்டுள்ளது. மணல்மேடு என்ற சொல் காலப்போக்கில் மனமேடு என்றும் அழைக்கப்படுகிறது.  

## புவியியல்

ஒன்றியத் தலைமையிடமான பாகூருடன் மனமேடு எல்லைபுற சாலை வழியாக இணைக்கப்பட்டுள்ளது. மனமேடு பகுதியில், பெண்ணையாற்றின் குறுக்காக ஒரு பாலம் கட்டப்பட்டுவருகிறது. இப்பாலம் கட்டி முடிக்கப்பட்டு நிறைவு பெற்றவுடன், புதுச்சேரி – நெல்லிக்குப்பம் சாலைக்கு இன்றியமையாத ஒரு பாலமாகத் திகழப்போகிறது.  

## கிராமங்கள்

மணமேடு கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன.  
- மணமேடு
- கடுவனூர்

## அரசியல்
புதுச்சேரி மக்களவைத் தொகுதிக்குட்பட்டும், ,நெட்டப்பாக்கம் தொகுதியின் ஒரு பகுதியாகவும் மணமேடு கிராமம் இருக்கிறது.  

## படக்காட்சியகம்